Rikunarita-ORG/Wikinium huggingface dataset:
# Geologija

Šventosios Elenos ugnikalnio išsiveržimas
**Geologija** (gr. γέω- 'Žemė' + *λόγος* = *logos* 'mokslas') – mokslas apie žemę, jos susidarymą, istoriją ir sandarą, Žemę formuojančius procesus.

Geologijos sąvoką šiuolaikine prasme pirmą kartą 1778 m. panaudojo Jean-André de Luc (1727–1817). 1779 m. Horace-Bénédict de Saussure (1740–1799) sąvoką įvedė nuolatiniam vartojimui. Prieš tai dažniau naudotas *geognosijos* terminas.

Pagrindinė medžiaga, su kuria dirba geologai, yra uolienos. Tirdami žemės paviršiuje esančias uolienas geologai bando išsiaiškinti Žemės ir gyvybės istoriją. Sudarydami ir interpretuodami geologinius žemėlapius geologai bando nuspėti kokios uolienos yra po žemės paviršiumi.

Lietuvoje veikia Lietuvos geologijos tarnyba, Vilniaus universiteto Chemijos ir geomokslų fakulteto Geomokslų institute – Geologijos ir mineralogijos katedra. Yra Geologijos studijų programa, kurias baigus, suteikiamas Fizinių mokslų bakalauro laipsnis.

## Disciplinos

Lavos tunelis Havajuose

* bendroji geologija
* tektonika
* geodinamika
* inžinerinė geologija
* inžinerinė geodinamika
* vulkanologija
* geomorfologija
* mineralogija
* geochemija
* hidrogeologija (arba geohidrologija)
* naftos geologija
* ekonominė geologija
* paleontologija
* geofizika
* seismologija
* petrografija
* stratigrafija
* litologija
* sedimentologija

## Pagrindiniai geologijos principai

Yra daug principų, naudojamų geologijoje. Tačiau pateiktieji yra ypač svarbūs, nustatant santykinį uolienų ar nuogulų amžių.

* **Intruzijos sąsajų principas** susijęs su intruzijų kontaktu su uolienomis. Jei randamos intruzijos, jų kontaktinės zonos bus visada jaunesnės už pačias intruzijas.
* **Lūžio sąsajų principas** taip pat padeda nustatyti santykinį amžių. Jei lūžis kerta uolienų sluoksnius, tai lūžis susiformavo vėliau nei perkirstos uolienos.
* **Inkliuzų ir nuolaužų principas**. Nuolaužos ar inkliuzai patenka iš suardyto židinio. Vadinasi jos yra senesnės už inkliuzus ar nuolaužas talpinančią uolieną.
* **Aktualizmo principas**. Dabartiniai geologiniai procesai vyko ir praeityje. Pirmasis tezę suformulavo Džeimsas Hatonas „Dabartis yra raktas į praeitį“. Taigi tyrinėjant dabartinius geologinius procesus ir reiškinius galima numatyti, kad praeityje vyko tokie patys procesai ir reiškiniai.
* **Pirminio horizontalumo principas** – nuosėdinių uolienų sluoksniai susiklostė horizontaliai.
* **Superpozicijos principas** – nesuardytose nuosėdinių uolienų sluoksnių storymėse jaunesnės uolienos slūgso virš senesnių uolienų.
* **Faunos radimo principas**. Jei nuosėdinėse uolienose randama plačiai paplitusi ir vienalaikė (geologinio amžiaus prasme) fauna, tai šios uolienos taip pat susiformavo vienu metu.

## Taip pat skaitykite

* Geologinė laiko skalė

## Išnašos

## Nuorodos

* Geologija (anglų k.)
* Geologijos ir geografijos institutas Archyvuota kopija 2016-03-13 iš Wayback Machine projekto.
* Lietuvos geologijos tarnyba Archyvuota kopija 2007-10-26 iš Wayback Machine projekto.
* Lietuvos geologų sąjunga Archyvuota kopija 2007-06-25 iš Wayback Machine projekto.
# Korėjietiški siaubo filmai

**Korėjietiški siaubo filmai**, dar vadinami K-Horror – Pietų Korėjos kino siaubo filmai. Dažniausiai taip vadinamas po 1990 m. susiformavęs korėjietiškas siaubo filmų požanris, tačiau apskritai siaubo filmai Korėjoje buvo kuriami nuo pat kino šalyje atsiradimo.

Korėjietiški siaubo filmai turi daug panašumų su *J-Horror* – japoniškų siaubo filmų požanriu. Skirtingai nei Vakaruose, čia siaubo atmosfera rečiau kuriama žiauriais žudynių ar kankinimų vaizdas, dažniau - subtilesnėmis psichologinėmis priemonėmis. Tai nereiškia, kad žiaurių vaizdų nebūna, tiesiog jie nėra pagrindinis akcentas.

Kaip ir japoniškuose siaubo filmuose, populiarus moters vaiduoklio motyvas. Jis sutinkamas daugelyje garsių korėjietiškų siaubo filmų: „Šnabždančiuose koridoriuose“ (1998), „Blogojoje dvynėje“, „Dviejų seserų istorijoje“ ir kitur.

## Žymesni režisieriai ir filmai

* Ahn Byeong-ki (Košmaras (2000 m.), Bunshinsaba (2004 m.), APT (2006 m.)
* Bong Joon-ho (The Host, taip pat filmo Antarktikos žurnalas scenarijaus autorius)
* Park Ki-hyeong (Šnabždantys koridoriai, Akacija)
* Kim Ji-woon (Dviejų seserų istorija, filmo Trys segmentas „Atsiminimai“, Rami šeima)
* Kong Su-chang (Pasakyk man kai ką, R taškas)

Kartais siaubo filmu laikoma ir Kim Ki-duko „Sala“.

Korėjietiškus siaubo filmus kartais perstato Vakaruose, tačiau ši praktika nėra taip paplitusi, kaip japoniškų siaubo filmų atveju. Tarp tokių yra „Dviejų seserų istorija“, Holivude pastatyta kaip „Uninvited“, „Į veidrodį“ (perstatytas Vakaruose kaip „Veidrodžiai“) ir kiti.

## Nuorodos

* Asiancorrespondent.com: Why do Korean horror movies have only female ghosts Archyvuota kopija 2012-04-06 iš Wayback Machine projekto.
* KoreanFilm
* Asian horror movies Archyvuota kopija 2012-01-11 iš Wayback Machine projekto.
* Korean Horror movie festival Archyvuota kopija 2010-12-21 iš Wayback Machine projekto.
# Psichologinis siaubas

**Psichologinis siaubas** – siaubo žanro rūšis, kurioje įtampai ir siaubo atmosferai kurti visų pirma naudojamas atitinkamas garso takelis ir garso efektai, ryškiai perteiktas emocinis nestabilumas, veikėjų baimės, tikėjimai, vaizduotė, kaltės ir kiti jausmai. Ryškiausia psichologinio siaubo priešingybė šiame žanre yra smurto (*slasher*) ir skerdynių (*splatter*) siaubo filmai, kuriuose siaubo efekto siekiama atvirai žiauriais vaizdais, grafiškai detaliomis žudynių ar kankinimų scenomis, baisia pabaisų išvaizda ir panašiai. Riba nėra labai griežta, didelė dalis psichologinio siaubo filmų naudoja ir kitokių priemonių; taip pat nemažai smurto siaubo filmų turi ir psichologinio siaubo elementų.

Lyginant su kitais siaubo žanrais, psichologinio siaubo filmuose yra mažiausiai mirčių ir atvirų smurto vaizdų. Jis išnaudoja daugumai žmonių būdingas baimes ar fobijas, visų pirma – nežinomybės.

Psichologinio siaubo žanras labiausiai būdingas Azijos kinui, ypač – *J-Horror* ir *K-Horror*, tačiau yra ir Vakaruose sukurtų žymių filmų. Tarp tokių bene žymiausias yra Stenlio Kubriko „Švytėjimas“ (1980 m.). Kiti šiam žanrui priskiriami vakarietiški filmai yra „Rozmari kūdikis“ (Romanas Polanskis, 1968 m.), „Juodoji gulbė“ (Darenas Aronofskis, 2010 m.), „Motina!“ (Darenas Aronofskis, 2017 m.), *Žmogaus-Drugio pranašystės* (*Mark Pellington*, 2002 m.), „Nepažįstamieji“ (2007 m.), „Projektas: Bleiro ragana“ (1999 m.) bei jo tęsinys „Bleiro Ragana: Šešėlių knyga“ (2000 m.) ir kiti.

Žymesni azijietiški psichologinio siaubo filmai – „Dviejų seserų istorija“ (2003 m.), „Peržiūra“ (Takashi Miike, 1999 m.), „Tamsūs vandenys“ (Hideo Nakata, 2009), Šnabždantys koridoriai (1998 m.), „Savižudybės klubas“ (2002), „Kairo“ (Kiyoshi Kurosawa, 2001 m.) ir kiti.

## Nuorodos

* archetypewriting.com
* A guide to horror levels
# Italų neorealizmas

**Italų neorealizmas** buvo kinematografijos judėjimas, gyvavęs po Antrojo pasaulinio karo. Dažnai chronologiniais Italų neorealizmo rėmais laikomi 1943 (filmas Ossessione) – 1952 metai (Umberto D.).

Charakteringi neorealistinių filmų bruožai buvo temų paieškos žemesniųjų socialinių sluoksnių gyvenime. Kalbėta apie ekonominę ir moralinę padėtį šalyje, kurioje tik ką pasibaigė karas. Dažnai antraeilius ir net pagrindinius vaidmenis vaidindavo neprofesionalūs aktoriai. Dėl finansavimo trūkumo kūrėjai iš esmės nenaudojo jokių dirbtinių scenografinių priemonių. Filmuojama buvo lauke. Dėl šių priežasčių neorealistiniai filmai įgavo dokumentikos bruožų.

Žymiausi režisieriai neorealistai buvo Roberto Rossellini, Luchino Visconti, Vittorio De Sica, Giuseppe De Santis ir scenaristas Cesare Zavattini.

## Įtaka

Trys didieji italų režisieriai: Federico Fellini, Michelangelo Antonioni ir Luchino Visconti savo karjerą pradėjo kaip neorealistai bei išsaugojo neorealizmo bruožų savo vėlesniuose darbuose.

Šis judėjimas padarė įtaką Prancūzų naujajai bangai ir kitiems judėjimams JAV, Japonijoje, Didžiojoje Britanijoje, Lenkijoje.

## Filmai

#### Visconti

* Ossessione (1943)
* Žemė dreba (*La terra trema* 1948)
* Roko ir jo broliai (*Rocco e i suoi fratelli* 1960)

#### Rossellini

* Roma, atviras miestas (*Roma, città aperta* 1946)
* Paisà (1946])
* Vokietija nuliniai metai (*Germania anno zero* 1948)
* Strombolis (*Stromboli* 1950)

#### De Sica

* Šiunšia (*Sciuscià* 1946)
* Dviračių vagys (*Ladri di biciclette* 1948)
* Umberto D. (1952)

#### De Santis

* Kartus juokas (*Riso Amaro* 1949)
* Nėra taikos tarp alyvų (*Non c'è pace tra gli ulivi* 1950)
* Roma 11 valandų (*Roma ore 11* 1952)
# Kamelija

*Šis straipsnis apie arbatinių šeimos augalą. Apie nesusijusį augalą, vadinamą arbatmedžiu skaitykite straipsnyje mirtenė.*

| Camellia |
| --- |
|  Kininis arbatmedis (*Camellia sinensis*) |
| Mokslinė klasifikacija |
|

|  |  |
| --- | --- |
| Karalystė: | Augalai *( Plantae)* |
| Skyrius: | Magnolijūnai *( Magnoliophyta)* |
| Klasė: | Magnolijainiai *( Magnoliopsida)* |
| Poklasis: | Dilenijažiedžiai *( Dilleniidae)* |
| Šeima: | Arbatmediniai *( Theaceae)* |
| Gentis: | Kamelija *( Camellia)* |

 |

*Camellia japonica*
**Kamelija** (*Camellia*) – arbatmedinių (*Theaceae*) šeimos visžalių augalų gentis.

Savaime augančios kamelijos – medžiai, auginami – krūmai. Lapai 7-10 cm ilgio, elipsės pavidalo, odiški. Žiedai pavieniai arba po 2-4, susitelkę lapų pažastyse. Žydi rudenį. Vaisius – dėžutė. Gyvena 100 metų ir ilgiau.

Kinijoje kamelijos auginamos arbatai.

Rūšys:

* Aliejinė kamelija (*Camellia oleifera*)
* Japoninė kamelija (*Camellia japonica*)
* Kietavaisė kamelija (*Camellia drupifera*)
* Kvapioji kamelija (*Camellia sasanqua*)

ir kt.

Arbata gaunama iš šių rūšių ir jų hibridų:

* *Camellia assamica*
* Kininis arbatmedis (*Camellia sinensis*)
# The Guardian

|  |
| --- |
| *The Guardian* |
|  |
| Tipas | Dienraštis |
| Formatas | Broadsheet (1821–2005) Berliner (2005–2018) Compact (nuo 2018) |
| Savininkas | Guardian Media Group |
| Leidėjas | Guardian News and Media |
| Redaktorius | Katharine Viner |
| Įsteigta | 1821 m. |
| Būstinė | Kings Place, 90 York Way, Londonas N1 9GU |
| Tiražas | 105 134 (2021 m.) |
| ISSN | 0261-3077 |
| Svetainė | guardian.co.uk |

**„The Guardian“** (iki 1959 m. **„The Manchester Guardian“**) – britų nacionalinis dienraštis, leidžiamas nuo 1821 m. Priklauso susivienijimui „Guardian Media Group PLC“. Vienas svarbiausių laikraščių šalyje.

Seseriniai laikraščiai – „The Observer“ (sekmadieninis laikraštis) ir „The Guardian Weekly“ (leidžiamas pasauliniu mastu). 2012 m. laikraščio tiražas siekė 209 354, pagal tai jis buvo 3-ias šalyje, po „The Daily Telegraph“ ir „The Times“. Laikraščio internetinė versija, kurią kasdien peržiūri apie 3 mln. lankytojų, yra antra skaitomiausia šalyje, po „Daily Mail“ Mail Online. Spausdinamas *compact* formatu. Laikosi centro-kairiųjų liberalių politinių pažiūrų. Laikraštis daro įtaką leidinių kompozicijos ir leidybos sferoms, skirdamas daugybę apdovanojimų.

Laikraščio sensacingiausias pasiekimas buvo 2011 m. į viešumą iškeltas „News International“ telefono įsilaužimo skandalas, kai buvo atskleista, jog buvo įsilaužta į nužudytosios paauglės Milly Dowler telefoną. Tyrimas privedė prie „News of the World“, vieno didžiausių laikraščių pagal tiražą pasaulyje, uždarymo.

## Istorija

Laikraštį Mančesteryje 1821 m. įsteigė prekiautojas medvilne Džonas Edvardas Teiloras (*John Edward Taylor*), kurį parėmė individualistų verslininkų grupė „Little Circle“. Laikraštis išeidavo kas savaitę. 1855 m. Britanijos vyriausybei panaikinus žyminį mokestį laikraščiams, virto dienraščiu.

1959 m. tapo nacionaliniu, iš pavadinimo buvo pašalinta „Manchester“. 1964 m. redakcija persikėlė į Londoną.

Nuo 1999 m. eina ir internete.

2005 m. laikraštis nuo *broadsheet* formato perėjo prie šiek tiek didesnio *berliner* (arba *midi*) formato. 2018 m. dar kartą pakeitė laikraščio formatą, šįkart į *compact*.

## Išnašos
# Box Office Mojo

**Box Office Mojo**|  |
| **Pavadinimas** | Box Office Mojo |
| **Savininkas** | IMDb |
| **Kūrėjas** | Brandon Gray |
| **Komercinė?** | Taip |
| **Paskirtis** | Filmų kasos pajamos |
| **Registracija** | Neprivaloma |

**Box Office Mojo** – amerikiečių interneto svetainė, kurioje sistemingai ir algoritmiškai stebimos filmų kasos pajamos. Svetainę 1998 m. įkūrė Brandon Gray, o 2008 m. ją nupirko „IMDb“, kuri priklauso „Amazon“.

## Išnašos
# Twitch

**Twitch**|  |
| **Pavadinimas** | Twitch |
| **Savininkas** | Amazon.com |
| **Kūrėjas** | Justin Kan, Emmett Shear |
| **Komercinė?** | Taip |
| **Paskirtis** | Vaizdo transliavimo paslaugos |
| **Registracija** | Pasirinktina |

**Twitch** (anksčiau – **Twitch.tv**) – vaizdo transliacijų gyvai internetu platforma, įkurta 2011 m. birželį kaip kitos panašios platformos Justin.tv šalutinė bendrovė.

2013 m. vidury tinklalapio pritrauktų žiūrovių skaičius per mėnesį vidutiniškai siekė 43 mln., 2015 m. – per 100 mln. Tinklalapio lankytojų srautai vieni didžiausių Jungtinėse Valstijose, Twitch lenkia tik „Netflix“, „Google“ ir „Apple“. Pagrindiniai konkurentai – YouTube ir Dailymotion.

## Istorija

Kai 2007 m. pradėjo veiklą projektas Justin.tv, tinklalapis turėjo keletą turinio kategorijų. Žaidimų kategorija išaugo ypač sparčiai ir tapo populiariausiu tinklalapio turiniu. Į tai atsižvelgdama kompanija nusprendė įsteigti antrinį tinklalapį žaidimų turiniui pavadinimu Twitch. TV. Visuomenei Twitch. TV tapo prieinamas 2011 m. birželio 6 d. Twitch įmonėje dirba apie 80 darbuotojų, būstinė įsikūrusi San Franciske.

2014 m. rugpjūtį, po keletą mėnesių vyravusių spekuliacijų, jog įmonę už 1 mlrd. JAV dolerių žada įsigyti „Google“, Twitch pranešė, kad kompaniją už 970 mln. JAV dolerių perka Amazon.com.

## Turinys

Tinklalapyje daugiausia talpinami vaizdo įrašai, susiję su kompiuteriniais žaidimais, tokie kaip paprastų žaidėjų žaidimo įrašai, el. sporto turnyrų ar pokalbių laidų medžiaga. Be su kompiuteriniais žaidimais susijusio turinio, svetainėje talpinama kitokio sporto (pvz., šachmatų) vaizdinė medžiaga, gyvo garso muzikos pasirodymai, gyvenimo būdo vaizdo tinklaraščiai ir kt.

Pagal poreikį, tinklalapio turinį galima stebėti gyvai arba pasirinktinai.

## Partnerių programa

2011 m. liepos mėn. „Twitch“ pristatė partnerystės programą, panašią į „YouTube“. Norėdami pasinaudoti šia programa, turinio kūrėjai turi reguliariai transliuoti savo kuriamą turinį ir, pasak „Twitch“, turėti „esamą ir nuolat augančią žiūrovų bendruomenę“; tikslus žiūrovų skaičius nėra nurodomas. Tapę partneriais, turinio kūrėjai įgyja galimybę rodyti interaktyvias internetines reklamas savo vaizdo transliacijose ir mainais už tai gauna dalį tokiu būdu iš reklamos surenkamų pajamų. Žiūrovai partnerių kanalus gali užsiprenumeruoti už 4,99, 9,99 arba 24,99 JAV dol. mėnesinę įmoką. Nuo 2016 m. birželio mėn. papildomai už tikrus pinigus galima pirkti vadinamuosius „bitus“ ir juos paaukoti žinute turinio kūrėjui svetainės pokalbių kambaryje.

## Platformų palaikymas

Twitch transliavimo programėlės yra prieinamos mobiliųjų įrenginių, skaitmeninės medijos grotuvų ir kompiuterinių žaidimų konsolių sistemoms, kaip kad Android ir iOS, Fire TV, Fire HD, Apple TV, PlayStation 5, PlayStation 4, PlayStation 3, Xbox Series X/S, Xbox One, Nintendo Switch ir Xbox 360.

Naudotojai gali transliuoti iš Windows, Mac arba Linux operacinių sistemų, naudodamiesi atskira programine įranga, tokia kaip OBS, arba per trečiųjų šalių platformas, kaip antai „EA“ Origin, „Ubisoft“ Uplay arba „Valve“ Steam.

## Šaltiniai
# Parodija

*Kitos reikšmės – Parodija (reikšmės).*
**Parodija** – kokio nors literatūros, muzikos, dailės ar kino kūrinio, aktoriaus vaidybos, dainininko, dainavimo manieros ir pan. išjuokimas, linksmas mėgdžiojimas. Parodija dažniausiai sutinkama literatūroje, muzikoje ir kine.

Auditorijai reikia žinoti pirminį šaltinį: tik žinant pirmtaką, pamėgdžiojamąjį kūrinį, galima iki galo suprasti parodiją. Parodijos esmė yra skirtumai tarp stiliaus, vaizdų bei motyvų, primenančių ar imituojančių mėgdžiojamą kūrinį, ir idėjų, minčių ir teiginių bei vertybinių nuostatų, kurios parodijoje skiriasi (paprastai demaskuojančios, deformuojančios) negu pirmtako. Parodija gali būti laikoma komiškosios literatūros žanru. Tačiau dažnai parodija yra tik daliniai kito žanro elementai, fragmentai. Į parodiją galima žiūrėti ir kaip į stilizacijos atmainą.
# Viggo Mortensen

| Viggo Mortensen |
| --- |
|  |
|  |
|  |
| Tikras vardas | Viggo Peter Mortensen Jr. |
|  |
| Gimė | 1958 m. spalio 20 d. Votertaunas, Niujorko valstija |
|  |
| Šalis |  JAV |
|  |  |
| Išsilavinimas | Šv. Lorenco universitetas |
| Partneris | Ariadna Gil (2009–dabar) |
| Sutuoktinis | Exene Cervenka (1987–1998) |
| Vaikai | 1 |
|  |
| Aktyvumo metai | 1984–dabar |
| Užsiėmimas | aktorius · rašytojas · muzikantas · fotografas · poetas · tapytojas |
|  |
|  |
| Apdovanojimai |
| NBR Award for Best Cast – geriausia vaidyba „Žiedų valdovas. Karaliaus sugrįžimas“, 2003 |

**Viggo Mortensen** (g. 1958 m. spalio 20 d.) – danų kilmės amerikiečių teatro ir kino aktorius, poetas, muzikantas, fotografas bei tapytojas.

Viggo Mortensen labiausiai išgarsino Aragorno vaidmuo Žiedų valdovo filmų trilogijoje.

## Filmografija

* 1985: Liudininkas (Witness)
* 1988: Įsimylėjėliai (Fresh Horses) – Green
* 1990: Kruvinosios skerdynės Teksase 3. Odinveidis (Leatherface: The Texas Chainsaw Massacre III) – Edward 'Tex' Sawyer
* 1991: Bėgantis indėnas (The Indian Runner) – Frank Roberts
* 1993: Kairo rubinas (Ruby Cairo) – John E. 'Johnny' Faro
* 1995: Raudonasis potvynis (Crimson Tide) – Lt. Peter 'WEAPS' Ince
* 1996: Damos portretas (The Portrait of a Lady) – Caspar Goodwood
* 1996: Dienos šviesa (Daylight) – Roy Nord
* 1998: Tobula žmogžudystė (A Perfect Murder) – David Shaw
* 1998: Psichopatas (Psycho) – Samuel 'Sam' Loomis
* 2000: 28 dienos (28 Days) – Eddie Boone
* 2001: Žiedų valdovas: Žiedo brolija (The Lord of the Rings: The Fellowship of the Ring) – Aragornas
* 2002: Žiedų Valdovas: Dvi tvirtovės (The Lord of the Rings: The Two Towers)
* 2003: Žiedų Valdovas: Karaliaus sugrįžimas (The Lord of the Rings: The Return of the King)
* 2004: Idalgas (Hidalgo)
* 2005: Smurto istorija (A History of Violence) – Tom Stall
* 2009: Kelias (The Road) – Man

## Nuorodos

* Viggo Mortensen svetainėje Internet Movie Database
* Perceval Press – Viggo Mortensen spausdinimo kompanija
* Viggo Mortensen biografija Archyvuota kopija 2006-06-14 iš Wayback Machine projekto.
* Viggo Mortensen darbai
* Viggo Mortensen neoficiali svetainė Archyvuota kopija 2006-07-21 iš Wayback Machine projekto.
* Apie Viggo Mortensen
# Genndy Tartakovsky

| Genndy Tartakovsky |
| --- |
|  |
| Genndy Tartakovsky 2018 m. |
| Gimė | 1970 m. sausio 17 d. Maskva, SSRS  |
| Sutuoktinis (-ė) | Dawn David |
| Vaikai | 3 |
|  |
| Sritis | animatorius, režisierius, prodiuseris, scenaristas, įgarsintojas, iliustruotojas |
| Aktyvumo metai | 1988–*dabar* |
|  |
| Alma mater | Kalifornijos menų institutas |
| Žinomas (-a) už | *Deksterio laboratorija* *Samurajus Džekas* *Sym-Bionic Titan* *Monstrų viešbutis* |
| Parašas |
|  |

**Genadijus Borisovičius Tartakovskis** (rus. *Геннадий Борисович Тартаковский*, g. 1970 m. sausio 17 d.) – rusų kilmės amerikiečių animatorius, režisierius, prodiuseris, scenaristas, įgarsintojas, siužetų iliustruotojas, komiksų knygų rašytojas ir dailininkas. Jis geriausiai žinomas kaip įvairių „Cartoon Network“ ir „Adult Swim“ animacinių televizijos serialų, įskaitant „Deksterio laboratoriją“,„Samurajų Džeką“, „Žvaigždžių karų: klonų karus“, „Sym-Bionic Titan“ ir „Primal“, kūrėjas.

Jis yra vienas iš „Sym-Bionic Titan“ kūrėjų ir režisavo pirmuosius tris „Monstrų viešbučio“ serijos filmus. Be to, jis buvo vienas svarbiausių „Super mergaičių“ komandos narių ir dirbo prie kitų serialų, pavyzdžiui, „2 kvailų šunų“ ir „Betmenas: animacinis serialas“. Tartakovskis garsėja unikaliu animacijos stiliumi, kuriame vyrauja greitas veiksmas ir minimalus dialogų skaičius.

## Ankstyvasis gyvenimas

Genadijus gimė 1970 m. sausio 17 d. Maskvoje, žydų kilmės tėvų šeimoje. Prieš atvykdama į Jungtines Valstijas, jo šeima persikėlė į Italiją. Ten Tartakovskis pirmą kartą susidomėjo menu, įkvėptas kaimynės dukters. Tartakovskio šeima persikėlė į Jungtines Amerikos Valstijas, kai jam buvo septyneri, nes baiminosi dėl antisemitizmo poveikio jų vaikų gyvenimui.

## Išnašos
# Tom Hiddleston

| Tom Hiddleston |
| --- |
|  |
| Tom Hiddleston 2019 m. |
|  |
| Tikras vardas | Thomas William Hiddleston |
|  |
| Gimė | 1981 m. vasario 9 d. Londonas, Jungtinė Karalystė |
|  |
| Šalis |  Jungtinė Karalystė |
|  |  |
|  |  |
|  |  |
|  |  |
|  |  |
|  |
| Aktyvumo metai | 2001–*dabar* |
| Užsiėmimas | aktorius |
| Žymesni vaidmenys |
| Marvel Cinematic Universe – Lokis Vidurnaktis Paryžiuje – Frensis Skotas Ficdžeraldas Kongas: kaukolės sala – Džeimsas Konradas |
|  |
|  |

**Tomas Viljamas Hidelstonas** (angl. *Thomas William Hiddleston*, g. 1981 m. vasario 9 d.) – anglų aktorius.

Tarptautinę šlovę jis pelnė vaidindamas Lokį „Marvel Cinematic Universe“ (MCU), pradedant 2011 m. filmu „Toras“ ir baigiant 2021 m. „Disney+“ serialu „Loki“.

Karjerą kine jis pradėjo filmuodamasis Joanna Hogg filmuose „Nesusiję" (2007 m.) ir „Archipelagas“ (2010 m.). 2011 m. Hidelstonas suvaidino Frensį Skotą Ficdžeraldą Woody Allen romantinėje komedijoje „Vidurnaktis Paryžiuje“ ir pasirodė Steven Spielberg filme „Karo žirgas“. Tais metais jis laimėjo „Empire“ apdovanojimą už geriausią naujoką ir buvo nominuotas BAFTA kylančios žvaigždės apdovanojimui. Toliau dirbo su autoriais nepriklausomuose filmuose, tarp jų Terence Davies filme „Gili aistros jūra“ (2011 m.), Jim Jarmusch romantiniame filme apie vampyrus „Išgyvena tik mylintys“ (2013 m.) ir Guillermo del Toro filme „Purpurinė kalva“ (2015 m.). Jis taip pat vaidino Ben Wheatley veiksmo filme „Aukšta klasė“ ir suvaidino sunkumų kamuojamą kantri muzikos dainininką Henką Viljamsą biografiniame filme „Mačiau šviesą“. Filme „Kongas: kaukolės sala“ (2017 m.) jis atliko pirmąjį didelio biudžeto pagrindinį vaidmenį už MCU ribų.

## Išnašos
# 1443 m.

**1443** m. buvo nekeliamieji metai, prasidedantys sekmadienį pagal Grigaliaus kalendorių.

## Lietuvoje

### Mirtys

**Nedatuota Jonas Daugirdas, Lietuvos Didžiosios Kunigaikštystės didikas, bajorų Daugirdų, herbo „Kapas“[reikalingas šaltinis] (lenk. *Mogiła*) giminės pradininkas. Sūnus Andrius Daugirdas.

## Pasaulyje

### Gimtadieniai

* **Gruodžio 5** d. – Julijus II, Romos katalikų bažnyčios popiežius nuo 1503 m. lapkričio 1 d. iki mirties (m. 1513 m.).

## Nuorodos